Zvierací útulok

Zvierací útulok, alebo útulok pre zvieratá je zariadenie, ktoré poskytuje prístrešie strateným, opusteným zvieratám a zvieratám bez domova. Väčšinou ide o veľké množstvo psov a mačiek. Zvieratá sú v útulkoch, kým sa o ne neprihlási ich majiteľ, neosvojí si ich nový majiteľ, alebo kým nie sú presunuté do iného zariadenia poskytujúceho veterinárnu starostlivosť.

Niektoré zvieracie útulky robia zvieratám, ktoré nie sú do istej doby osvojené, humánnu eutanáziu, iné majú pravidlá o utratení iba tých zvierat, ktoré trpia bolesťami z dôvodu vysokého veku alebo chorôb.

V niektorých útulkoch môžete psy za poplatok venčiť. Ak si zviera chcete privlastniť, musíte zaň tiež zaplatiť, pričom výška poplatku je skôr symbolická.

Domáce zvieratá
Chovateľstvo
Veterinárna medicína
Práva zvierat